

**ALŪKSNES NOVADA PAŠVALDĪBAS DOME**

reģistrācijas numurs 90000018622

DĀRZA IELĀ 11, ALŪKSNĒ, ALŪKSNES NOVADĀ, LV – 4301, TĀLRUNIS 64381496,

E-PASTS: dome@aluksne.lv

A/S „SEB banka”, KODS: UNLALV2X, KONTS Nr.LV58UNLA0025004130335

**SAISTOŠIE NOTEIKUMI**

Alūksnē

2022. gada 24.februārī

**Nr.5/2022**

APSTIPRINĀTI

ar Alūksnes novada pašvaldības domes

24.02.2022. lēmumu Nr. 50

(protokols Nr. 4, 13. punkts)

**Grozījumi Alūksnes novada pašvaldības domes 2017. gada 23. februāra saistošajos noteikumos Nr. 3/2017 “Par reklāmas izvietošanu Alūksnes novadā”**

*Izdoti saskaņā ar*

*likuma “Par pašvaldībām” 43. panta pirmās daļas 7. punktu,*

*Reklāmas likuma 7. panta trešo daļu,*

*Priekšvēlēšanu aģitācijas likuma 21. panta trešo daļu un 22.1panta otro daļu,*

*Ministru kabineta 2012. gada 30. oktobra noteikumu Nr.732 “Kārtība,*

*kādā saņemama atļauja reklāmas izvietošanai publiskās vietās vai*

*vietās, kas vērstas pret publisku vietu” 28. un 45. punktu*

Izdarīt Alūksnes novada pašvaldības domes 2017. gada 23. februāra saistošajos noteikumos Nr. 3/2017 “Par reklāmas izvietošanu Alūksnes novadā” šādus grozījumus:

1. 2.punktā svītrot 2.3. un 2.6. apakšpunktus.
2. Papildināt ar 5.1 punktu šādā redakcijā:

“51. Alūksnes pilsētā un ciemu teritorijās maksimāli pieļaujamais reklāmas objekta lielums ir 8 m2. Rūpnieciskās apbūves teritorijās reklāmas objektu uz ēku fasādēm atļauts izvietot bez izmēra ierobežojumiem.”

1. Izteikt 6.3. apakšpunktu šādā redakcijā:

“6.3. reklāmas objekts, kurš tiek stiprināts pie fasādes, nedrīkst daļēji vai pilnībā aizsegt ēkas arhitektoniskās detaļas (logus, karnīzes, fasādes dekorus u.c.).”

1. 14.punktā:

4.1. izteikt 14.1. apakšpunktu šādā redakcijā:

“14.1. izvietot reklāmas objektus uz būves, kas ir klasificēta kā vidi degradējoša”;

4.2. svītrot 14.2. apakšpunktu.

1. Papildināt 19. punktu ar 19.5. un 19.6. apakšpunktiem šādā redakcijā:

“19.5. Alūksnes pilsētas vēsturiskā centra teritorijā un tā aizsargjoslā brīvstāvošu reklāmas objektu maksimālais izmērs ir 3 m2 un maksimālais augstums – 3 m;

19.6. Alūksnes pilsētas vēsturiskā centra teritorijā uz ēku fasādēm, kā arī uz kultūras pieminekļu ēku fasādēm, aizliegts izvietot reklāmas objektus, kas nav izkārtnes.”

1. Izteikt 34.7. apakšpunktu šādā redakcijā:

“34.7. par reklāmas objekta eksponēšanu uz būves, kas klasificēta kā vidi degradējoša.”

1. Papildināt Noslēguma jautājumus ar 37. punktu šādā redakcijā:

“37. Atļauja par reklāmas objekta izvietošanu, ko Būvvalde izsniegusi līdz šo saistošo noteikumu spēkā stāšanās dienai, ir spēkā līdz Būvvaldes attiecīgajā atļaujā noteiktajam termiņam un netiek pagarināta.”

Domes priekšsēdētājs Dz.ADLERS

**Alūksnes novada pašvaldības domes saistošo noteikumu projekta “Grozījumi Alūksnes novada pašvaldības domes 2017. gada 23. februāra saistošajos noteikumos Nr. 3/2017 “Par reklāmas izvietošanu Alūksnes novadā” paskaidrojuma raksts**

|  |  |
| --- | --- |
| **Paskaidrojuma raksta sadaļas** | **Informācija** |
| 1. Projekta nepieciešamības pamatojums | Grozījumi nepieciešami, lai skaidrāk norādītu reklāmas objektu pieļaujamos lielumus, kuri iekļautos pilsētas un ciemu mērogā, kā arī precizēti nosacījumi reklāmas objektu izvietošanai vēsturiskajā centrā, lai saglabātu tā arhitektoniski vēsturisko vērtību. |
| 2. Īss saistošo noteikumu projekta satura izklāsts | Normatīvā aktā tiek noteikti maksimāli pieļaujamie reklāmas objektu lielumi pilsētā un ciemos, kā arī definēti nosacījumi reklāmas objektu izvietošanai kultūrvēsturisku pieminekļu teritorijās, lai saglabātu šo teritoriju kultūrvēsturiskās vērtības un uztveri. |
| 3. Informācija par plānoto projekta ietekmi uz pašvaldības budžetu | Saistošo noteikumu grozījumi šo jomu neskar. |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Saistošo noteikumu grozījumi šo jomu neskar. |
| 5. Informācija par administratīvajām procedūrām | Saistošo noteikumu grozījumi šo jomu neskar. |
| 6. Informācija par konsultācijām ar privātpersonām | Konsultācijas nav notikušas. |

Domes priekšsēdētājs Dz.ADLERS